ישראל דנדרוביץ

ישראל דֶנדֶרוֹביץ (בכתיב יידי: דענדעראוויטש; נולד בתשל"ח, 1978) הוא רב, חוקר תורני, סופר ועורך. מחבר ספרים ומאמרים. מרצה בתחומי מחקריו. מתמחה בביאור התלמוד ירושלמי. התפרסם בסוגת מאמרים תורניים פופולריים. נולד בירושלים לרב משה חיים דנדרוביץ, ראש ישיבת שפת אמת לצעירים בירושלים, וחבר ועדת החינוך של חסידות גור. אמו בת שבע היא בתו של הרב חיים שלום הלוי סגל, מרבני מכון הרי פישל, למד בישיבות מאור ישראל ושפת אמת של חסידות גור. נישא לחנה לבית מילר. בשנת 2000 (תש"ס) עבר להתגורר בעיר ערד, שם התמנה כחוקר במכון להוצאת התלמוד הירושלמי. במסגרת זו היה שותף בעריכת מהדורת "דרכי שמחה" על מסכתות שונות מהתלמוד הירושלמי. התמחותו בחקר התלמוד הירושלמי, הביאה אותו לשמש כמגיד שיעורים על כל התלמוד הירושלמי במערכת השיעורים המוקלטים "קול הדף", לצידו של הרב מיכל זילבר, מגיד השיעורים על התלמוד הבבלי. הרב דנדרוביץ הוא חוקר תורני במגוון של תחומים, בייחוד בסוגת הלמדנות הפופולרית, בה הוא מנתח סוגיות תלמודיות בסגנון ייחודי. כמו כן הוא חוקר פולקלור ומנהג תורני וחסידי. מאמריו פורסמו במשך השנים בעשרות כתבי עת תורניים, ביניהם: "מוריה", "ישורון", "המעיין", "קובץ בית אהרן וישראל", "קול מהיכל", "ירושתנו", "אור ישראל", "היכל הבעל שם טוב", "קול התורה", "פעמי יעקב", "אסופות" ו"יחלק שלל". בשנים תשע"ה - תשע"ז פרסם מאמר שבועי בעלון פרשת השבוע "במשנת הפרשה". מסקנות מאמריו והפניות למחקריו מצוטטים בין היתר בספרי יסוד ובספרי ליקוטים פופולריים. הרב דנדרוביץ משמש עורך ראשי במכון "נחלת אבות" שבו ערך את פירוש הבהיר על סדרת הספרים הגדה של פסח, מסכת אבות, שיר השירים, ועוד. כמו כן הוא עורך במכונים: עוז והדר אור לישרים ובאר ישראל, בראשות רבי מנחם מנדל פומרנץ. בשנת ה'תש"ע ראה אור ספרו הנחמדים מזהב העוסק במתכת הזהב. בשנת תשפ"ג הוציא לאור את החלק הראשון מסדרת הספרים היו דברים מעולם - הסודות הגנוזים של העולם התורני, כשכרך זה היה לרב מכר והודפס בשנת ההופעה בשמונה מהדורות. בשנת תשפ"ד הוציא לאור את החלק השני מהמשך סדרה זו. הרב דנדרוביץ' משמש מרצה, בעיקר בתחומי מחקריו. בשנים תשע"ד - תשע"ז שידר הרב דנדרוביץ בקביעות פינה שבועית ברשת ב' של קול ישראל, שנשאה את השם "פינה במחשבה יהודית". הפינה שודרה מדי מוצאי שבת בתוכנית מלוה מלכה. כיום כותב הרב דנדרוביץ (תחת השמות הרב ב. חמד, הרב ישראל דן, הרב ד. רובניץ, ועוד שמות עט נוספים) במוסף שבת קודש של עיתון יתד נאמן. במסגרת זו הוא פרסם מאות רבות של כתבות העוסקות במחקר תורני ובידיעות היסטוריות וביבליוגרפיות. כיוצא בזה הוא כותב בחוברות הנושא היוצאות לקראת החגים ומפעם לפעם גם במגזין יתד השבוע. כתבותיו מתורגמות לשפת היידיש והם מתפרסמות בעיתונים היוצאים לאור בארצות הברית. הנחמדים מזהב (תש"ע) היו דברים מעולם (תשפ"ג) היו דברים מעולם 2 (תשפ"ד) תלמוד ירושלמי מסכת שקלים מהדורת מתיבתא הגדה של פסח, מסכת אבות, ברכת המזון, שיר השירים ונשמת כל חי נחלת צבי עם פירוש הבהיר, בהוצאת מכון נחלת אבות זמירות שבת נחלת יהושע עם פירוש הבהיר, בהוצאת מכון נחלת אבות ראיונות עמו ועל ספריו איתמר אדלר, זהב כן צומח על העצים, משפחה, 29/10/2009, עמודים: 32-41 שלמה איילבירט, ספר הזהב, עולם החסידות, כסלו תש"ע, גיליון 239, עמודים: 12-17. משה מרינובסקי, מה קורה כששותים נוזל עשוי מזהב, כפר חב"ד, כ"ו אדר תש"ע, גיליון 1365, עמודים:44-49. אליעזר קאליש, כל מילה זהב, המחנה החרדי, מוסף עולמות, 13/5/2010, גיליון 1468, עמודים: 2-7 ישראל מרגלית, הנחמדים מזהב, יום ליום, מוסף עונג שבת, 27/5/2010, עמודים: 8-12 אפרים זייבלד, המבט התורני על מתכת הזהב, יתד נאמן, מוסף שבת קודש, תש"ע, גיליון 46, עמודים: 20-22. ירוחם לנדסמן, GOLD REALLY GROWS ON TREES, Mishpacha, 16/12/2009, עמודים: 58-66 י"י גנזל, דבר ה' מירושלים, המבשר, תוספת תורני, גליון 505, פרשת עקב, כ"ב באב תשע"ח, באתר אוצר החכמה ישראל גרובייס, מנוף של למדנים, משפחה, 22/6/2023, עמודים: 56-63 נח זהבי, הדאצ'ה של חובבי הספר, יתד נאמן, מגזין יתד השבוע, גיליון 558, פרשת ראה תשפ"ג, עמודים: 30-36 פנחס בן ראובן, והדברים עתיקים, העדה, מגזין דורות, גיליון 645, פרשת שופטים תשפ"ג, עמודים: 13-18 עקיבא שצ'רנסקי, זווית ראייה: היו דברים מעולם, המודיע, תוספת אקטואלית, א אלול תשפ"ג, עמודים 44-47 שמואל טאמבור, סופר וחוקר, מאמענט, מגזין לבלר, גיליון 59, אלול תשפ"ג, עמודים: 8-19 אברהם אזולאי, קולות שונים, הדרך, ט"ו בשבט תשפ"ד, עמודים: 44-51 עשרות מאמרים פרי עטו אשכול בפורום אוצר החכמה רשימת המאמרים של ישראל דנדרוביץ באתר רמב"י רשימת המאמרים של ישראל דנדרוביץ, באתר רמבי"ש רשימת הפרסומים של ישראל דנדרוביץ, בקטלוג הספרייה הלאומית הבחור ישראל דנדרוביץ, בענין השתמשות בכהן, מאור ישראל (קידושין), בני ברק תשנ"ב, באתר אוצר החכמה (צפייה חופשית – מותנית ברישום) בשדה הספר - הנחמדים מזהב, מוריה, שנג-שנה (שנה ל ה-ז), ירושלים תש"ע, באתר אוצר החכמה (צפייה מוגבלת למנויים) ישראל גליס, גליס מירושלים: ראיון עם הרב ישראל דנדרוביץ, רדיו קול חי, 19/7/2023, (מדקה 41:38 עד 1:27:00), באתר רדיו קול חי, ‏20 ביולי 2023 יצחק שלמה דרעזדנר, אלגעמיינע אינטערוויו: הרב ישראל דאנדראוויטש – היו דברים מעולם, קול מבשר, ה' וירא תשפ"ד (ביידיש) ישראל דנדרוביץ, דף שער בספרייה הלאומית נכון לחודש תשרי תשפ"ד פרסם מעל שש מאות מאמרים כך למשל: בתלמוד בבלי מהדורת שוטנשטיין על מסכת סוטה, דף מט עמוד ב, על דברי הגמרא 'לא תיתני ענוה דאיכא אנא', מצוין לעיין במאמר אודות אמורא בשם אנא. כיוצא בזה, במסכת אבות "משנת ראובן" של מוסד הרב קוק, פרק ה משנה ה, מצוין לעיין במחקרו על בתי כנסיות בירושלים. בסדרות הספרים "מרגליות הש"ס", "דף על הדף" (דוד אברהם מנדלבוים), כמוצא שלל רב, ועוד.